Pentti Kemppainen

Pentti Olavi Kemppainen (s. 1945) on suomalainen radiotoimittaja, valtiotieteen tohtori ja radiotutkijaPentti Kemppainen kartoitti radion lähihistoriaa. Hän aloitti Yleisradion toimittajana vuonna 1966 nuorten ohjelmien palveluksessa ja teki sen ensimmäistä pop-musiikkiohjelmaaOlipa kerran radio 11.2.2012 ja oli muun muassa Suomen ensimmäinen radio-DJ esiintyen nimellä Poppamies kesäkuusta 1969 heinäkuuhun 1970.

1970-luvulla Kemppainen toimitti myös Yleisradion asiaohjelmia kuten Taiteessa tapahtuu, Kirjakanava, Kello 12:n mietelause sekä Neuvostoliittoa myötäilevä Näin naapurissa -sarjaElävä Arkisto, Näin naapurissa. Hän myös ohjasi Salvador Dalín elämästä kertovan kuunnelman Ahne nero sekä suositun Nalle Puh -luentasarjan, jossa lukijoina olivat Matti Pellonpää ja Kari Väänänen. 1990-luvulla Kemppainen toimi Yleisradion Radiomafia-kanavan ohjelmajohtajana. 

Kemppainen julkaisi tohtorinväitöskirjansa Radion murros Helsingin yliopiston valtiotieteellisen tiedekunnan viestinnän laitoksella vuonna 2001Väitöstiivistelmät vk 48/01 Kemppainen Pentti: Viestintä: Radion murros  Viestinnän laitos, julkaisut. Vuonna 2011 hänelle myönnettiin viestinnän dosentin arvo. Kemppainen on myös konsultoinut Liikenne- ja viestintäministeriötä ääniradion tulevaisuudennäkymistä.Ääniradion tulevaisuus. Onko se Radio?

 Lähteet 

 Kirjallisuutta 
 Kemppainen, Pentti: Radio kuuluu kaikille; kaupallisen radion historia Suomessa. Into: Helsinki 2015 


 Kemppainen, Pentti: Radion murros; julkisradioiden kanavauudistukset Norjassa, Ruotsissa ja Suomessa. Helsingin yliopiston viestinnän laitos 2001. 

 Aiheesta muualla 
  Pentti Kemppainen kartoitti radion lähihistoriaa Kirjastokaista-video
  Pentti Kemppainen esitelmöi aiheesta Nuorten radio eilen, tänään ja huomenna 

Luokka:Suomalaiset radiotoimittajat
Luokka:Musiikkitoimittajat
Luokka:Ylen toimittajat
Luokka:Vuonna 1945 syntyneet
Luokka:Elävät henkilöt